Merkel, Hollande, dakord për të vazhduar me sanksionet kundër Rusisë
Kancelarja gjermane Angela Merkel dhe presidenti francez François Hollande bien dakord që rë vazhdojnë me sanksionet kundër Rusisë mbi krizën në Ukrainën lindore.
Dy ditë para një takimi të nivelit të lartë të Bashkimit Evropian për konfliktin në Ukrainë, Franca dhe Gjermani ranë dakord të vazhdojnë sanksionet kundër Rusisë, për shkak të mungesës së përparimit në zbatimin e një marrëveshjeje armëpushimi. Të dyja vendet janë përpjekur të dyja palët të zbatojnë marrëveshjen e Minsk-ut për stabilizimin e Ukrainës, por pa sukses deri tani. Kancelarja gjermane Angela Merkel foli me Presidentin francez, Francois Hollande në Berlin, ku ai kishte shkuar për të marrë pjesë në një konferencë franko-gjermane mbi ekonominë dixhitale. Zonja Merkel tha se zbatimi i marrëveshjes së armëpushimit ka qenë shumë i ngadaltë. tha kancelarja gjermane. Zoti Hollande pajtohet me fjalët e saj. tha ai. Data e përfundimit të sanksioneve është ndryshuar disa herë dhe pritet të përfundojnë në fund të janarit. Kievi dhe perëndimi akuzojnë Rusinë për nxitjen e lëvizjes separatiste dhe ndihmë ndaj rebelëve. Kremlini i mohon këto akuza dhe akuzon Ukrainën për vazhdimin e dhunës dhe shkelje të marrëveshjes së Minsk-ut. Në fund të muajit të kaluar, bisedimet katër palëshe për përfundimin e konfliktit separatist përfunduan pa ndonjë përparim të madh. Konflikti mes forcave ukrainase dhe separatistëve të mbështetur nga Rusia, ka marrë jetën e rreth 10 mijë personave që kur filloi në vitin 2014. Të enjten, udhëheqësit e BE-së do të diskutojnë vazhdimin e sanksioneve, të cilët përfshijnë kufizime në qasje në financim ndërkombëtar dhe në bashkëpunim në fushat e mbrojtjes dhe energjisë me Rusinë.